Source: https://idrept.ro/EmbedView.aspx?EmbedId=53643f79-d143-4ec3-98a7-96c877394054
Timestamp: 2020-04-07 07:06:36+00:00
Document Index: 249431

Matched Legal Cases: ['HOTĂRÂRE nr. 273', 'Articolul 1', 'Articolul 1', 'Articolul 1', 'Articolul 1', 'Articolul 1', 'Articolul 1']

HOTĂRÂRE nr. 273 din 13 aprilie 2016 pentru aprobarea amendamentului convenit între Guvernul României şi Banca Europeană de investiţii prin scrisoarea semnată la Luxemburg la 12 noiembrie 2015 şi la Bucureşti la 25 noiembrie 2015 la Contractul de credit în cadrul Facilităţii de cofinanţare CSNR dintre România şi Banca Europeană de Investiţii, semnat la Bucureşti la 24 noiembrie 2008
Se aprobă amendamentul convenit între Guvernul României şi Banca Europeană de Investiţii prin scrisoarea*) semnată la Luxemburg la 12 noiembrie 2015 şi la Bucureşti la 25 noiembrie 2015 la Contractul de credit în cadrul Facilităţii de cofinanţare CSNR dintre România şi Banca Europeană de Investiţii, semnat la Bucureşti la 24 noiembrie 2008, ratificat prin Ordonanţa de urgenţă a Guvernului nr. 182/2008, aprobată prin Legea nr. 101/2009.
Ref: Facilitatea de cofinanţare CSNR (FI Nr. 24.683)
Contractul de credit în cadrul Facilităţii de cofinanţare CSNR, dintre România şi Banca Europeană de Investiţii, semnat la Bucureşti la 24 noiembrie 2008, cu amendamentele ulterioare (Contractul de credit)
(i)Contractul de credit definit mai sus;
(ii)scrisoarea dumneavoastră din data de 31 iulie 2015.
"Data intrării în vigoare" înseamnă data la care Banca confirmă Împrumutatului, în scris (inclusiv prin poşta electronică sau alte mijloace electronice), că Banca a primit, în mod satisfăcător pentru ea, ca formă şi conţinut, două (2) exemplare originale ale acestei scrisori, contrasemnate în mod corespunzător în numele Împrumutatului, împreună cu o copie a împuternicirii corespunzătoare a semnatarilor, dacă aceasta nu a fost transmisă anterior şi o copie a oricărei altei autorizări sau a altui document, opinie sau asigurare pe care Banca o consideră necesară sau dezirabilă (dacă a notificat în mod corespunzător Împrumutatul în acest sens) în legătură cu încheierea şi efectuarea tranzacţiei prevăzute în această scrisoare sau cu valabilitatea şi aplicabilitatea acestei scrisori.
2.AMENDAMENTE LA CONTRACTUL DE CREDIT
a)Articolul 1.01B
În Articolul 1.01B data "31 decembrie 2015" se înlocuieşte cu data "31 martie 2017".
b)Articolul 1.02A
În Articolul 1.02A, data "31 decembrie 2015" se înlocuieşte cu data "31 decembrie 2017".
c)Articolul 1.02B
În Articolul 1.02B data "31 august 2015" se înlocuieşte cu data "31 august 2017".
d)Anexa B - Definiţiile EURIBOR şi LIBOR
3.CONTINUAREA OBLIGAŢIILOR
4.LEGISLAŢIA ŞI JURISDICŢIA APLICABILE
ANEXA nr. 11: Anexă la Amendamentul nr. 2 la Contractul de credit
(- Anexa B la Contract)
A.EURIBOR
"EURIBOR" înseamnă:
(a)pentru o perioadă relevantă mai mică de o lună, Rata Afişată (definită mai jos) pe termen de o lună;
(b)pentru o perioadă relevantă de una sau mai multe luni pentru care este disponibilă o Rată Afişată, Rata Afişată pe un termen ce corespunde numărului de luni; şi
(c)pentru o perioadă relevantă mai mare de o lună, pentru care o Rată Afişată nu este disponibilă rata rezultată prin interpolarea liniară a două Rate Afişate, una dintre acestea fiind aplicabilă unei perioade imediat mai scurte şi cealaltă unei perioade imediat mai lungi decât durata perioadei relevante (perioada pentru care se iau ratele sau pentru care se interpolează ratele fiind "Perioada Reprezentativă").
În sensul paragrafelor (b) şi (c) de mai sus, "disponibilă" înseamnă ratele, pentru scadenţe date, calculate şi publicate de Global Rate Set Systems Ltd (GRSS) sau de oricare alt prestator de servicii selectat de Institutul pentru Pieţele Europene de Capital (EMMI), sub sponsorizarea EMMI şi EURIBOR ACI, sau a oricărui altui succesor la acea funcţie a EMMI şi EURIBOR ACI determinat de Bancă.
"Rată Afişată" înseamnă rata dobânzii la depozitele în euro pe perioada relevantă, publicată la ora 11,00, ora Bruxelles-ului, sau la o oră ulterioară acceptabilă pentru Bancă din ziua ("Data de Refixare") care cade cu 2 (două) Zile Lucrătoare Relevante înainte de prima zi a perioadei relevante, pe Pagina EURIBOR 01 a Reuters sau pe pagina succesoare acesteia, sau, în absenţa sa, în orice alt mijloc de publicare ales în acest scop de către Bancă.
B.LIBOR Dolar SUA
"LIBOR" înseamnă, pentru dolar SUA
(a)pentru o perioadă relevantă mai mică de o lună, Rata Afişată pentru termen de o lună;
(b)pentru o perioadă relevantă de una sau mai multe luni pentru care există Rată Afişată, Rata Afişată aplicabilă la un termen ce corespunde numărului de luni; şi
(c)pentru o perioadă relevantă mai mare de o lună pentru care nu există Rată Afişată, rata ce rezultă din interpolarea liniară a două Rate Afişate, una dintre acestea fiind aplicabilă unei perioade imediat mai scurte şi cealaltă unei perioade imediat mai lungi decât durata perioadei relevante
(perioada pentru care se ia rata sau pentru care se interpolează ratele fiind "Perioada Reprezentativă").
În sensul paragrafelor (b) şi (c) de mai sus, "disponibilă" înseamnă "calculată şi publicată" sub egida ICE Benchmark Administration Limited (sau a oricărui succesor la funcţia ICE Benchmark Administration Limited determinat de Bancă) pentru maturităţile date.
"Rata Afişată" înseamnă rata dobânzii la depozite în dolari SUA pentru perioada relevantă, stabilită de ICE Benchmark Administration Limited (sau a oricărui succesor la funcţia ICE Benchmark Administration Limited determinat de Bancă) şi comunicată de furnizorii de ştiri financiare la ora 11,00, ora Londrei, sau la un moment ulterior acceptabil pentru Bancă din ziua ("Data de Refixare") ce cade cu 2 (două) Zile Lucrătoare în Londra înainte de prima zi a perioadei relevante.
C.LIBOR Liră Sterlină
"LIBOR" înseamnă, pentru liră sterlină:
(a)pentru o perioadă relevantă mai mică de o lună, Rata Afişată pentru un termen de o lună;
(b)pentru o perioadă relevantă mai mare de o lună, pentru care o Rată Afişată nu este disponibilă, Rata Afişată aplicabilă pentru un termen ce corespunde numărului de luni; şi
(c)pentru o perioadă relevantă mai mare de o lună, pentru care o Rată Afişată nu este disponibilă, rata rezultată prin interpolarea liniară a două Rate Afişate, una dintre acestea fiind aplicabilă unei perioade imediat mai scurte şi cealaltă unei perioade imediat mai lungi decât durata perioadei relevante (perioada pentru care se ia rata sau pentru care se interpolează ratele fiind "Perioada Reprezentativă").
"Rata Afişată" înseamnă rata dobânzii la depozite în Lire Sterline pentru perioada relevantă, stabilită de ICE Benchmark Administration Limited (sau a oricărui succesor la funcţia ICE Benchmark Administration Limited determinat de Bancă) şi comunicată de furnizorii de ştiri financiare la ora 11,00, ora Londrei, sau la un moment ulterior acceptabil pentru Bancă din ziua ("Data de Refixare") în care începe perioada relevantă sau, dacă acea zi nu este o Zi Lucrătoare în Londra, din ziua imediat următoare ce este Zi Lucrătoare în Londra.
D.ASPECTE GENERALE
(a)"Zi lucrătoare în Londra" înseamnă o zi în care băncile sunt deschise şi au program normal în Londra, iar "Zi Lucrătoare în New York" înseamnă o zi în care băncile sunt deschise şi au program normal în New York.
(b)Toate procentele rezultate din calculele descrise în această Anexă vor fi rotunjite, dacă este cazul, la cea mai apropiată sută de miime dintr-un punct procentual, jumătăţile fiind rotunjite în sus.
(c)Banca îl va informa fără întârziere pe Împrumutat în legătură cu cotaţiile primite de către ea.
(d)În cazul în care vreuna dintre prevederile de mai sus devine neconformă cu prevederile adoptate sub egida EMMI şi EURIBOR ACI (sau a oricărui altui succesor la acea funcţie a EMMI şi EURIBOR ACI determinat de Bancă) în legătură cu EURIBOR sau sub egida ICE Benchmark Administration Limited (sau a oricărui altui succesor la acea funcţie a ICE Benchmark Administration Limited determinat de Bancă) în legătură cu LIBOR, Banca poate amenda, cu notificarea Împrumutatului, acea prevedere pentru a o alinia cu aceste alte prevederi.